## Pravilnik o izmjenama i dopunama Pravilnika o postupku zaduživanja te davanja jamstava i suglasnosti jedinica lokalne i područne (regionalne) samouprave

### NN 139/2010 (10.12.2010.), Pravilnik o izmjenama i dopunama Pravilnika o postupku zaduživanja te davanja jamstava i suglasnosti jedinica lokalne i područne (regionalne) samouprave

MINISTARSTVO FINANCIJA

3546

Na temelju članka 87. stavka 6. Zakona o proračunu (»Narodne novine«, br. 87/08.) ministar financija donosi

PRAVILNIK

O IZMJENAMA I DOPUNAMA PRAVILNIKA O POSTUPKU ZADUŽIVANJA TE DAVANJA JAMSTAVA I SUGLASNOSTI JEDINICA LOKALNE I PODRUČNE (REGIONALNE) SAMOUPRAVE

Članak 1.

(1) U Pravilniku o postupku zaduživanja te davanja jamstava i suglasnosti jedinica lokalne i područne (regionalne) samouprave (»Narodne novine«, br. 55/09.) u članku 7. stavku 1. iza riječi »duga« dodaju se riječi »po osnovi kredita ili zajma, odnosno za zamjenu postojećeg kredita ili zajma novim,«

(2) Iza stavka 2. dodaju se stavci 3., 4. i 5. koji glase:

»(3) Zahtjev za davanje suglasnosti za refinanciranje ostatka duga po izdanim vrijednosnim papirima uzimanjem kredita kod banke može podnijeti općina, grad ili županija ako ispunjava sljedeće uvjete:

1. da rok otplate kredita kojim se refinancira ostatak duga nije duži od roka na koji su izdani vrijednosni papiri na čije je izdavanje Vlada Republike Hrvatske dala suglasnost,

2. da je ukupan godišnji anuitet u skladu s člankom 6. ovoga Pravilnika.

(4) Na podnošenje zahtjeva iz ovoga članka na odgovarajući se način primjenjuju odredbe članaka 8. – 12. ovoga Pravilnika.

(5) Uz zahtjeve iz ovoga članka općina, grad ili županija podnosi obvezne priloge i dokumentaciju iz članka 10. točaka 1., 3. i 5. – 13. ovoga Pravilnika.«

Članak 2.

Iza članka 7. dodaje se novi članak 7.a koji glasi:

»Članak 7.a

(1) Općina, grad ili županija može reprogramirati kredit ili zajam uz suglasnost svoga predstavničkog tijela.

(2) Pod reprogramom kredita ili zajma, u smislu stavka 1. ovoga članka, podrazumijeva se isključivo produljenje roka otplate kredita ili zajma uz nepromijenjene ostale uvjete.

(3) Općina, grad ili županija obvezna je dodatak ugovoru kojim se kredit ili zajam reprogramira dostaviti Ministarstvu financija u roku od osam dana nakon njegova sklapanja.«

Članak 3.

U članku 9. stavku 2. točki 2) iza riječi »suglasnosti« briše se točka i dodaje se točka 3) koja glasi:

»3) Obrazac FPP – Financijski plan projekta (investicije).«

Članak 4.

(1) U članku 10. točka 2. mijenja se i glasi:

»2. financijski plan projekta (investicije) na Obrascu FPP u kojem je navedena investicija za koju se zadužuju, iskazani svi rashodi vezani uz investiciju koji će teretiti proračune sljedećih godina i izvori financiranja za izvedbu investicije;«

(2) Točka 4. mijenja se i glasi:

»4. ugovor o sufinanciranju ako neku investiciju financira više subjekata;«

(3) Točka 8. mijenja se i glasi:

»8. ovjereni Izvještaj o prihodima i rashodima, primicima i izdacima za prethodnu godinu na Obrascu: PR-RAS, razina: 22, u skladu s Pravilnikom o financijskom izvještavanju u proračunskom računovodstvu;«.

Članak 5.

(1) U članku 17. stavak 1. mijenja se i glasi:

»(1) Općina, grad ili županija obvezna je ishoditi suglasnost ministra financija na odluku o davanju jamstva i suglasnosti za zaduživanje pravne osobe u njezinu većinskom izravnom ili neizravnom vlasništvu kod međunarodne financijske institucije. Navedena odluka stupa na snagu po dobivanju suglasnosti ministra financija.«

(2) Iza stavka 2. dodaje se stavak 3. koji glasi:

»Uz zahtjev za davanje suglasnosti iz ovoga članka općina, grad ili županija podnosi obvezne priloge i dokumentaciju iz članka 10. točaka 3., 5. i 7. – 13. ovoga Pravilnika.«

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Ministar financija
Ivan Šuker, v. r.

Klasa: 015-01/09-01/3
Urbroj: 513-05-01/10-12
Zagreb, 3. prosinca 2010.

Obrazac FPP

FINANCIJSKI PLAN PROJEKTA
(INVESTICIJE)

u kunama – tekuće cijene

|  |  |  |  |  |  |
| --- | --- | --- | --- | --- | --- |
|  | Stanje investicijskog ciklusa (događaj) | Datum |  | Šifra | Naziv |
| Potvrda DIP |  | Proračunski korisnik: |  |  |
| Potvrda LD/DPU |  | Općina/grad/županija: |  |  |
| Lokacijska dozvola: |  | Strateški dokument JLP(R)S: |  |  |
| Potvrda IP |  | Glavni program: |  |  |
| Građevinska dozvola |  | Program: |  |  |
| Početak radova: |  | Projekt (investicija): |  |  |
| Izmjena IP |  | Investitor: |  |  |
| Uporabna dozvola |  | Namjena i cilj: | | |
| Predaja na uporabu |  |
| Konačni obračun |  |
| Prijenos u dugotr. nefinan. imovinu |  |
| Proj. uključuje gradnju (DA/NE): |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| RASHODI ZA INVESTICIJE | | | | Ukupno 2 do 7 | Izvršeno do tekuće godine | Osigurano u proračunu ili rebalansu za tekuću godinu n | Planirano financiranje investicije | | | |
| Godina  n + 1 | Godina n + 2 | Godina n + 3 | Nakon godine n + 3 |
|  | | Račun | Naziv računa računskog plana | 1 | 2 | 3 | 4 | 5 | 6 | 7 |
|  | |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| Ukupno rashodi | |  |  |  |  |  |  |  |
|  | |  |  |  |  |  |  |  |
| IZVORI FINANCIRANJA | | | | Ukupno 2 do 7 | Izvršeno do tekuće godine | Osigurano u proračunu ili rebalansu za tekuću godinu n | Planirano financiranje investicije | | | |
| Godina n + 1 | Godina n + 2 | Godina n + 3 | Nakon godine n + 3 |
|  | | Račun | Naziv računa računskog plana | 1 | 2 | 3 | 4 | 5 | 6 | 7 |
| 1. | Opći prihodi i primici |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| Ukupno 1. | | | |  |  |  |  |  |  |  |
| 2. | Vlastiti prihodi |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| Ukupno 2. | | | |  |  |  |  |  |  |  |
| 3. | Prihodi za posebne namjene |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| Ukupno 3. | | | |  |  |  |  |  |  |  |
| 4. | Pomoći |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| Ukupno 4. | | | |  |  |  |  |  |  |  |
| 5. | Donacije |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| Ukupno 5. | | | |  |  |  |  |  |  |  |
| 6. | Prihodi od prodaje ili zamjene nefinancijske imovine i naknade s naslova osiguranja |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| Ukupno 6. | | | |  |  |  |  |  |  |  |
| 7. | Namjenski primici |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| Ukupno 7. | | | |  |  |  |  |  |  |  |
| IZVORI SVEUKUPNO: | | | |  |  |  |  |  |  |  |
| Napomena: | | | | | | | | | | |
|  | | | | | | | | | | |

Izradio:                                                                     Datum:                                                                Odgovorna osoba:

Telefon:

Pravilnik, NN 139/2010-3546
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)